નોન-બેન્ક ફંડ હાઉસ તેમનો એસેટ બેઝ વધારવા માટે ડિસ્ટ્રિબ્યુટર્સ સાથે વિશેષ વ્યવસ્થા કરવા જઈ રહ્યા છે. તાજેતરમાં એસેલ મ્યુચ્યુઅલ ફંડે દેશના સૌથી મોટા ડિસ્ટ્રિબ્યુટર એનજે ઈન્ડિયા ઈન્વેસ્ટને તેના બિઝનેસનો કેટલોક હિસ્સો કમિશન પેટે આપ્યો છે. જુલાઈમાં રિલાયન્સ મ્યુચ્યુઅલ ફંડ અને વક્રાંગીએ ડિસ્ટ્રિબ્યુશન માટે પરસ્પર જોડાણ કર્યું હતું. નિષ્ણાતોના મતે અનેક ફંડ હાઉસને મોટી બેન્કોનું પીઠબળ છે ત્યારે નોન-બેન્ક ફંડ હાઉસીઝને સ્પર્ધાનો સામનો કરવા માટે આ પ્રકારે જોડાણ મદદરૂપ બની શકે છે. 60 ટકાથી વધુ એસેટ્સનું સંચાલન ટોચના પાંચ ફંડ હાઉસ કરે છે, જેમને બેન્કોનું પીઠબળ છે.